दै बानाजों भुगिनांनाय नखरनि सोद्रोमाफोरजों जेंनाखौ लानानै गुवारै सावरायज्लायो । आसामनि मन्थ्रि जगेन महन आरो इउ जि ब्रह्मजों लोगोसे 31 नं चिदली बिधान सभा बियाबनि एम एल ए जयेन्त बसुमतारीआ सिरां जिल्लानि सान्तिपुर लावख्रिगुरि गुदि फरायसालियाव लाखिनाय राहा बादायाव दावबायनानै दै बानाजों सिलिंखार जानाय नखरफोरनो जानाय लोंनाय, आरो थाग्रा राहा खालामना होनायजों लोगोसे दै बानाजों 100 जौखोन्दो सिलिंखार जानाय गं 35 नखरफोरनो 95,100/- रांआरि अनसुंथाय आरो गंफ्रोमबो नखरफोरनो माइरं दालि थाव संख्रै आरो थोरसि लथा बायदि-बायदि मुवा बेसाद बायनो 3,800/- रांआरि उनसुंथाय होगोन होन्ना रोखा बुंथियो।